EkBass/fiwiki-20250220-pages-articles huggingface dataset:
Manuel Osborne-Paradis

Manuel Osborne-Paradis (s. 8. helmikuuta 1984 North Vancouver, Brittiläinen Kolumbia, Kanada) on kanadalainen alppihiihtäjä, joka laskee lähinnä syöksylaskua ja supersuurpujottelua. Osborne-Paradis saavutti hopeaa junioreiden MM-kilpailujen supersuurpujottelussa Mariborissa 2004. Torinon olympialaisissa 2006 hän oli syöksylaskussa kolmastoista ja Åren MM- kilpailuissa 2007 samassa lajissa yhdeksäs. Hän saavutti Sankt Moritzin MM- kilpailuissa 2017 pronssia supersuurpujottelussa. Pyeongchangin olympialaisissa 2018 hän oli syöksylaskussa neljästoista. Osborne-Paradis sijoittui maailmancupin osakilpailussa ensimmäisen kerran kolmen parhaan joukkoon oltuaan toinen Lake Louisen syöksykilpailussa marraskuussa 2006. Hän sijoittui samassa lajissa lisäksi kolmanneksi Val d'Isere'ssä tammikuussa 2007, Wengenissä tammikuussa 2008 ja Val Gardenassa joulukuussa 2008. Hän sijoittui kuudenneksi syöksycupin kokonaispisteissä kaudella 2007–2008. Osborne-Paradis saavutti ensimmäisen voittonsa maailmancupissa Kvitfjellin syöksykilpailussa 6. maaliskuuta 2009. Seuraavana päivänä oli kolmas Kvitfjellin toisessa syöksykilpailussa. Syöksycupin kokonaispisteissä hän oli kaudella 2008–2009 viides. Osborne-Paradis voitti maailmancupkaudella 2009–2010 Lake Louisen supersuurpujottelun sekä Val Gardenan syöksylaskun ja oli toinen Wengenin syöksylaskussa. Syöksylaskun cup-pisteissä hän oli neljäs. Maailmancupkaudella 2014–2015 Osborne-Paradis sijoittui toiseksi Lake Louisen ja Kvitfjellin syöksylaskuissa. == Lähteet == * == Aiheesta muualla == *Virallinen sivusto Luokka:Kanadalaiset alppihiihtäjät Luokka:Vuonna 1984 syntyneet Luokka:Elävät henkilöt
Johann Friedrich Böttger

Johann Friedrich Böttger (4. helmikuuta 1682 Schleiz – 13. maaliskuuta 1719 Dresden) oli saksilainen kemisti, joka onnistui ensimmäisenä eurooppalaisena valmistamaan valkoista posliinia. Alun perin hänen väitettiin pystyvän valmistamaan kultaa hopeakolikoista. Kun Preussin kuningas Fredrik II vaati häntä valmistamaan hänelle kultaa uudestaan (hänen väitettiin onnistuneen valmistamaan kultaa vuonna 1701), Böttger pakeni Saksiin, mutta hänet saatiin kiinni. Sotilaat eivät kuitenkaan vieneet häntä Preussiin, koska Saksin vaaliruhtinas August II Väkevä kielsi sen. August pani kuitenkin pani Böttgerin valmistamaan hänelle kultaa, missä hän ei onnistunut. Böttgerin pelasti hirsipuulta Augustin hovineuvos Ehrenfried Walther von Tschirnhaus (1651−1708), joka yritti valmistaa "valkoista kultaa" eli posliinia. Böttgeristä tuli hänen apulaisensa. Työt kuitenkin keskeytyivät vuosiksi 1706−1707, kun Kaarle XII:n armeija valtasi Saksin. Lopulta onnistuttiin valmistamaan kivitavaraa, joka oli yhtä kovaa kuin posliini, mutta se oli punaista eikä valkoista. Kun Tschirnhaus kuoli vuonna 1708, Böttger jatkoi työtä yksin. Lopulta onnistuttiin valmistamaan valkoista posliinia. Böttgeristä tuli pian Messenin posliinitehtaan johtaja. Böttger kuoli vuonna 1719 vain 37-vuotiaana. == Lähteet == * Tieteen Kuvalehden Historia -lehti 4/2007 Luokka:Saksalaiset kemistit Luokka:Vuonna 1682 syntyneet Luokka:Vuonna 1719 kuolleet
Marie-Christine Debourse

Marie-Christine Debourse (ent. Wartel, Denis, s. 24. syyskuuta 1951 Wambrechies, Nord, Ranska) on entinen ranskalainen yleisurheilija, jonka päälajeina olivat viisiottelu ja korkeushyppy. Marie-Christine Debourse sijoittui Ateenan EM-kilpailuissa 1969 viisiottelussa 11:nneksi tuloksella 4 419 pistettä. Helsingin EM-kilpailuissa 1971 hän karsiutui korkeushypyssä tuloksella 171 cm. Münchenin 1972 olympialaisten viisiottelussa hän sijoittui 17:nneksi 4 239 pisteellä. Rooman EM-kilpailuissa 1974 hänen lajinaan oli korkeushyppy ja saavutuksena yhdeksäs sija tuloksella 183 cm. Montréalin 1976 olympialaisissa hän sijoittui korkeushypyssä 15:nneksi tuloksella 184 cm. Sisäratojen EM-kilpailuissa hän saavutti korkeushypyssä hopeaa Katowicessa 1975 tuloksella 183 cm; itäsaksalainen Rosemarie Witschas voitti hänet yhdeksän senttimetrin erolla. Seuraavana vuonna Münchenin EM-hallikisoissa Debourse sijoittui neljänneksi tuloksella 186 cm. Debourse voitti korkeushypyssä Ranskan mestaruuden ulkoradoilla vuosina 1971 ja 1973–1977 sekä sisäradoilla vuosina 1975–1976. Viisiottelussa hän voitti Ranskan mestaruuden vuosina 1969, 1972–1973 ja 1975–1977. Ranskan ennätystä hän paransi korkeushypyssä kuudesti vuosina 1973–1977 sekä viisiottelussa kahdeksan kertaa vuosina 1969–1977. Kesäkuussa 1977 tekemänsä viisiotteluennätyksen 4 228 pistettä hän menetti seuraavana vuonna Florence Picaut'lle ja samalla kertaa tekemänsä korkeushyppyennätyksen 188 cm kesäkuussa 1982 Charles-Line Scaronille. ==Henkilökohtaiset ennätykset== * 200 metrin juoksu: 24,6 s (1972) * 80 metrin aitajuoksu: 12,0 s (1968) * 100 metrin aitajuoksu: 14,03 s (1972) / 13,9 s (1976) * Korkeushyppy: 188 cm (1977) * Pituushyppy: 634 cm (1976) * Kuulantyöntö: 13,14 m (1975) * Viisiottelu (päätöslajina 200 metriä): 4 437 p (1975) * Viisiottelu (päätöslajina 800 metriä): 4 228 p (1977) ==Lähteet== * * * Luokka:Ranskalaiset korkeushyppääjät Luokka:Ranskalaiset yleisurheilun moniottelijat Luokka:Vuonna 1951 syntyneet Luokka:Elävät henkilöt
The Circus

The Circus voi tarkoittaa seuraavia: * The Circus, Erasuren albumi vuodelta 1987 * The Circus, Take Thatin albumi vuodelta 2008 * The Circus, yökerho Helsingissä * Sirkus (The Circus), Charles Chaplinin ohjaama mykkäelokuva vuodelta 1928. == Katso myös == * Circus
Harry Enfield

Henry "Harry" Richard Enfield (s. 30. toukokuuta 1961, Horsham, West Sussex, Englanti) on brittiläinen koomikko, näyttelijä ja käsikirjoittaja, joka on tullut tunnetuksi myös ohjaajana. ==Perhe ja koulutus== Enfield on englantilaisen radio- ja sanomalehtitoimittajan Edward Enfieldin poika. Hänellä on kaksi sisarta, Elizabeth (syntynyt 1966) ja Lucy Katherine (syntynyt 1969). Enfield on käynyt koulua ja opiskellut useissa eri paikoissa, muun muassa Yorkin yliopistossa. ==Viihdeura== Harry Enfield tuli laajempaan tietoisuuteen esiintyessään Channel 4:n Saturday Live -ohjelmassa eri hahmoina, jotka hän oli luonut näyttelijä Paul Whitehousen kanssa. ===Viimeisimmät työt=== Enfield näyttelee Channel 4:n suositussa Skins- sarjassa Tony & Effy Stonemin isää Jim Stonemia. Enfield on esiintynyt sarjan ensimmäisellä, toisella sekä kolmannella tuotantokaudella. Hän on myös ohjannut muutaman toisen ja kolmannen tuotantokauden jakson. Hän on lisäksi tehnyt sketsisarjaa Harry & Paul Paul Whitehousen kanssa BBC:lle vuodesta 2007 alkaen. ==Yksityiselämä== Enfield oli usean vuoden ajan yhdessä Alison Owenin kanssa, joka on Lily Allenin äiti. Enfield ja Owen elivät yhdessä kolmen vuoden ajan ja olivat menossa naimisiin, mutta lopulta he erosivat vuonna 1995. Vuonna 1997 Enfield nai Lucy Lysterin ja heillä on yksi poika, Archie Edward Enfield (syntynyt 1997) ja kaksi nuorempaa tytärtä, Poppy Sophia (syntynyt 1999) ja Nell Florence Enfield (syntynyt 2003). ==Lähteet== ==Aiheesta muualla== *Enfield Imdb:ssä Luokka:Brittiläiset näyttelijät Luokka:Brittiläiset koomikot Luokka:Brittiläiset televisiokäsikirjoittajat Luokka:BAFTA-palkinnon saajat Luokka:Vuonna 1961 syntyneet Luokka:Elävät henkilöt
Snake Bite Love

Snake Bite Love on Motörheadin vuonna 1998 julkaistu studioalbumi. == Kappaleet == # # # # # # # # # # # == Kokoonpano == * Lemmy Kilmister – laulu, bassokitara * Phil "Wizzö" Campbell – kitarat * Mikkey Dee – rummut == Arviot == * Allmusic: http://www.allmusic.com/album/snake-bite-love-mw0000034052 == Aiheesta muualla == * Snake Bite Love discogs.com -sivustolla * == Lähteet == Luokka:Motörheadin albumit Luokka:Vuoden 1998 albumit
.us

.us on Yhdysvaltain Internet-maakoodi verkkotunnuksia varten. Suurin osa maassa rekisteröidyistä verkkotunnuksista on kuitenkin ylätason verkkotunnuksia, kuten .com, .net tai .org, ja .us-tunnus onkin perinteisesti ollut ensisijaisesti osavaltioiden ja paikallisten hallintoelinten käytössä, vaikka kuka tahansa on voinut hakea sitä. Yhdysvaltojen hallitus käyttää verkkotunnusta .gov ja armeija .mil. == Alitunnukset == === Osavaltiot === * .ak.us: Alaska * .al.us: Alabama * .ar.us: Arkansas * .az.us: Arizona * .ca.us: Kalifornia * .co.us: Colorado * .ct.us: Connecticut * .de.us: Delaware * .fl.us: Florida * .ga.us: Georgia * .hi.us: Havaiji * .ia.us: Iowa * .id.us: Idaho * .il.us: Illinois * .in.us: Indiana * .ks.us: Kansas * .ky.us: Kentucky * .la.us: Louisiana * .ma.us: Massachusetts * .md.us: Maryland * .me.us: Maine * .mi.us: Michigan * .mn.us: Minnesota * .mo.us: Missouri * .ms.us: Mississippi * .mt.us: Montana * .nc.us: Pohjois-Carolina * .nd.us: Pohjois- Dakota * .ne.us: Nebraska * .nh.us: New Hampshire * .nj.us: New Jersey * .nm.us: New Mexico * .nv.us: Nevada * .ny.us: New York * .oh.us: Ohio * .ok.us: Oklahoma * .or.us: Oregon * .pa.us: Pennsylvania * .ri.us: Rhode Island * .sc.us: Etelä-Carolina * .sd.us: Etelä-Dakota * .tn.us: Tennessee * .tx.us: Texas * .ut.us: Utah * .va.us: Virginia * .vt.us: Vermont * .wa.us: Washington * .wi.us: Wisconsin * .wv.us: Länsi-Virginia * .wy.us: Wyoming === Saarialueet ja liittopiirikunnat === * .as.us: Amerikan Samoa (myös .as- maakoodi) * .dc.us: Columbian piirikunta * .gu.us: Guam (myös .gu-maakoodi) * .pr.us: Puerto Rico (myös .pr-maakoodi) * .vi.us: Yhdysvaltain Neitsytsaaret (myös.vi-maakoodi) === Muut alitunnukset === * .dni.us: levinneet kansalliset instituutit * .fed.us: liittovaltion järjestöt (vaihtoehto .gov-tunnukselle) * .isa.us: kansainväliset järjestöt (käytössä ainoastaan sivulla imcc.isa.us) * .kids.us: sisältö "sopivaa alle 13-vuotiaille lapsille" * .nsn.us: Amerikan alkuperäisväestö us us
SimCity 2000

SimCity 2000 (lyhyesti SC2K) on Maxisin kehittämä ja Maxisin ja Electronic Artsin julkaisema kaupunginrakennuspeli. Peli on julkaistu vuonna Amigalle, Mac OS:lle ja MS-DOS:lle. Peli kuuluu SimCity-sarjaan. Peli on julkaistu myös OS/2:lle. == Pelaaminen == Pelissä rakennetaan ja ohjataan kaupunkia. Pelin alkamisvuodeksi voi valita 1900-, 1950-, 2000- tai 2050-luvun. Pelissä on useita muutoksia verrattuna aiempaan vuoden 1989 SimCityyn: * kuvakulma on dimetrinen projektio (kuten isometrinen projektio mutta typistetyllä syvyysakselilla) ylhäältä-alas kuvakulman sijaan * pelaaja ei ole enää rajattu 3 kertaa 3 -lohkoihin * pelissä on vesiputkistot ja toiminnalliset rakennukset kuten koulutuslaitokset, vankilat ja niin edelleen == Vastaanotto == Peli on saanut Amiga Format -lehden arvostelussa arvosanaksi 90%. Vuonna 1995 SimCity 2000 voitti Best Military or Strategy Computer Game () -palkinnon Origins Award -palkintogaalassa. == SimCity 2000: Network Edition == Pelistä julkaistiin myös SimCity 2000: Network Edition -niminen versio, jossa oli moninpelituki. == Lähteet == == Aiheesta muualla == * * * *Virallinen SimCity- sivusto Luokka:SimCity Luokka:Vuoden 1993 videopelit Luokka:Acorn Archimedes -pelit Luokka:Amiga-pelit Luokka:DOS-pelit Luokka:Game Boy Advance -pelit Luokka:Mac OS -pelit Luokka:OS/2-pelit Luokka:FM Towns -pelit Luokka:Nintendo 64 -pelit Luokka:PlayStation-pelit Luokka:Sega Saturn -pelit Luokka:Super Nintendo Entertainment System -pelit Luokka:Windows-pelit Luokka:PlayStation Network -pelit
Gloria Garrido

Gloria Canton (o.s. Garrido, ent. Borfiga, s. 7. lokakuuta 1951 Manosque, Alpes-de-Haute-Provence, Ranska) on entinen ranskalainen yleisurheilija, jonka päälaji oli korkeushyppy. Gloria Garrido sijoittui Helsingin EM-kilpailuissa 1971 korkeushypyssä 21:nneksi tuloksella 170 cm. Sisäratojen EM-kilpailuissa hän sijoittui vuonna 1973 sijalle 16 tuloksella 173 cm. Sisäratojen Ranskan mestaruuden hän voitti vuonna 1974. ==Henkilökohtaiset ennätykset== * 100 metrin aitajuoksu: 13,98 s (1978) * Korkeushyppy: 182 cm (1977) * Pituushyppy: 580 cm (1977) * Kuulantyöntö: 12,68 m (1978) * Viisiottelu: 4 183 p (1978) ==Lähteet== * * Luokka:Ranskalaiset korkeushyppääjät Luokka:Vuonna 1951 syntyneet Luokka:Elävät henkilöt
.eu

.eu on Euroopan unionin Internet-maakoodi verkkotunnuksia varten. Tunnus tuli Euroopan talousalueen (EU:n jäsenvaltiot, Islanti, Liechtenstein ja Norja) jäsenvaltioiden järjestöiden ja kansalaisten saataville 7. joulukuuta 2005, ja sitä hallinnoi EURid, joka koostuu Belgian, Ruotsin, Italian ja Tšekin kansallisten maatunnusten hallinnointijärjestöistä. == Aiheesta muualla == * EURid - The European Registry of Internet Domain names eu eu
Odette Ducas

Odette Ducas (o.s. Delcellier, s. 4. marraskuuta 1940 Chevrainvilliers, Seine- et-Marne, Ranska) on entinen ranskalainen yleisurheilija, jonka päälajeina olivat pituushyppy ja viisiottelu. Odette Ducas sijoittui Helsingin EM- kilpailuissa 1971 viisiottelussa kuudenneksi tuloksella 4 926 pistettä. Hänen tuloksensa ottelun osalajeissa olivat 14,5 s 100 metrin aitajuoksussa, 12,53 m kuulantyönnössä, 166 cm korkeushypyssä, 650 cm pituushypyssä sekä 24,8 s 200 metrin juoksussa. Hän osallistui myös 4 × 100 metrin viestijuoksuun, jossa Ranskan joukkue sijoittui seitsemänneksi ajalla 45,5 s. Münchenin 1972 olympialaisissa hän sijoittui viisiottelussa 22:nneksi pistein 4 101 sekä karsiutui pituushypyssä tuloksella 616 cm. Sisäratojen EM-kilpailuissa 1969 Belgradissa Ducas voitti kultaa 4×1 kierroksen viestijuoksussa. Ranskan mestaruuden Ducas voitti pituushypyssä vuosina 1962 ja 1968–1973 sekä viisiottelussa vuosina 1970–1971. Ranskan ennätystä hän paransi pituushypyssä kolmesti vuosina 1968–1971 sekä viisiottelussa neljä kertaa vuosina 1970–1971. Hänen viimeisimmän pituushyppyennätyksensä 649 cm ylitti Jacqueline Curtet syyskuussa 1977. Viimeisimmän viisiotteluennätyksensä 4 925 pistettä, joka taulukkomuutoksen myötä muuttui 4 330 pisteeksi, Ducas menetti kesäkuussa 1972 Marie-Christine Debourselle. ==Henkilökohtaiset ennätykset== * 100 metrin juoksu: 11,5 s (1971) * 200 metrin juoksu: 24,42 s (1972) / 24,0 s (1971) * 100 metrin aitajuoksu: 14,42 s (1973) / 14,3 s (1971) * Korkeushyppy: 169 cm (1971) * Pituushyppy: 649 cm (1971) * Kuulantyöntö: 12,53 m (1971) ==Lähteet== * * * Luokka:Ranskalaiset yleisurheilun moniottelijat Luokka:Ranskalaiset pituushyppääjät Luokka:Ranskalaiset pikajuoksijat Luokka:Vuonna 1940 syntyneet Luokka:Elävät henkilöt
Malesian jääkiekkomaajoukkue

Malesian jääkiekkomaajoukkue edustaa Malesiaa kansainvälisissä jääkiekko- otteluissa. Malesia on liittynyt Kansainvälisen jääkiekkoliiton IIHF:n jäseneksi vuonna 2006. Maa sijoitettiin ensimmäistä kertaa jääkiekon maailmanrankingiin vuonna 2020. Vuonna 2022 maassa oli sata rekisteröitynyttä miesjääkiekkoilijaa ja kaksi jäähallia. Vuonna 2022 maajoukkueen otti osaa maailmanmestaruuskilpailujen 4. divisioonan turnaukseen. ==Joukkueen kokoonpano== Maalivahdit *Abdul Hakim Ismail *Adrian Chow Meng Yenn Puolustajat *Reezman Isa *Moi Jia Yung *Jamil David Ahmad Mokhtar *Haniff Mahood *Zekri Mohamad Noor *Ahmad Bazli Abu Safian Hyökkääjät *Khairil Azril *Khoo Seng Chee *Jeremy Chee Tack Hoong *Loke Ban Kim *Imran Mohamad Noor *Gary Tan Khia Peng *Chew Jeen Sern *Teh Ton Tee *Mau Yik Woon *Yeoh Keong Yau Päävalmentaja * Kristóf Kovago == Sijoituksia == === Maailmanranking === * 2020 - 53. * 2021 - 53. * 2022, helmikuu - 53. === Maailmanmestaruuskilpailut === * 2020 - 4. divisioonan maailmanmestaruuskilpailut peruttiin koronaviruspandemian vuoksi. * 2021 - 4. divisioonan maailmanmestaruuskilpailut peruttiin koronaviruspandemian vuoksi. * 2022 - 4. divisioona, 4. * 2023 - 3. divisioonan B-lohko == Lähteet == *Malesian jääkiekkomaajoukkue (epävirallinen sivu) ===Viitteet=== Luokka:Jääkiekkomaajoukkueet Luokka:Malesian jääkiekko
Perhesurma

Perhesurma on henkirikos, jossa henkilö surmaa oman perheenjäsenensä, osan perhettä tai koko perheen. Usein tekijä riistää lopuksi hengen myös itseltään. ==Suomessa== Suomen sisäministeriön selvityksen mukaan Suomessa tehtiin vuosina 2003–2012 seitsemän perhesurmaa, joista kolme vuonna 2011. Perhesurmaksi määriteltiin tapaukset, joissa vanhempi surmasi yhden tai useamman lapsensa sekä avo- tai aviopuolison. Yhteensä perhesurmissa kuoli 19 henkilöä.Piispa ym., s. 7 Vuosina 2003–2011 perhesurmat olivat yhtä lukuun ottamatta miesten tekemiä.Piispa ym., s. 12 Keskeisiä tekijöitä perhesurmien taustalla olivat taloudelliset vaikeudet, parisuhteen ongelmat sekä eroaikeet. Monet perhesurmien tekijöistä kärsivät mielenterveysongelmista kuten masennuksesta, psykoosista tai henkisestä väsymyksestä, ja puolet oli käyttänyt mielenterveyspalveluja surmaa edeltäneen vuoden aikana.Piispa ym., s. 13 Anne Kaupin tutkimuksen mukaan vuosina 1994–2007 perhesurmat olivat yli puolessa tapauksista naisten tekemiä. Perhesurman tehnyt nainen kärsi usein psykoosi- ja masennussairauksista ja näkivät lastensakin olevan liian heikkoja tai kärsiviä jäämään elämään. Joskus naisilla oli taustalla parisuhde- tai perheväkivaltaongelmia. Perheensä surmannut isä oli usein ”hauras ihminen”, joka oli altis persoonallisuushäiriöille ja masennukselle. Usein taustalla oli traumaattisia väkivaltakokemuksia ja alkoholismia, ja noin 70 prosentilla perhesurman tehneistä diagnosoitiin persoonallisuushäiriö. ==Tapauksia== * Ronald DeFeo, Jr. oli tappanut koko perheensä vuonna 1974, muttei tehnyt itsemurhaa. * Tutkijoiden epäilyksien mukaan näytöspainija Chris Benoit surmasi perheensä ja itsensä.CBC Sports - Canadian wrestler Chris Benoit, family found dead * Ranskalainen Jean-Claude Romand surmasi perheensä ja yritti itsemurhaa siinä onnistumatta. Tapahtumaan perustuu Nicole Carcian elokuva Valhe () vuodelta 2002. * Suomessa sattuneeseen tapaukseen, jossa surmaaja ei tehnyt itsemurhaa, perustuu suomalainen elokuva Kaivo vuodelta 1992. * Nepalin kruununprinssi Dipendra surmasi koko kuningasperheen ja lopuksi itsensä 1. kesäkuuta 2001 ==Lähteet== * * * ===Viitteet=== ==Aiheesta muualla== * * Ylen Elävä arkisto: Perhesurmat paljastavat kotien kulissit Luokka:Henkirikokset Luokka:Perheväkivalta
T.I. vs. T.I.P.

T.I. vs. T.I.P. on rap -artisti T.I.:n viides studioalbumi vuodelta 2007. Ensimmäisen viikon aikana albumi ylitti kultarajan myydessään 468,000 kappaletta. Albumi on Yhdysvalloissa myynyt 1,3 miljoonaa kappaletta ja maailmanlaajuisesti 2 miljoonaa kappaletta. == T.I. ja T.I.P. == Albumin etukannessa on itse T.I., kun takakannessa taas T.I.:n niin sanottu alter ego T.I.P.. Myös levyllä olevista kappaleista huomaa T.I.:n sekä T.I.P.:n erot, sillä T.I.P. kiroilee kappaleilla enemmän, kuin T.I.. == Kappaleet == # Kappale Tuottaja(t) Vieraileva(t) artisti(t) Sample(t) Aika 1 "Act I (T.I.P.)" T.I., Kannon "Caviar" Cross and Corey "DZ" Simon, Just Blaze 2:22 2 "Big Shit Poppin' (Do It)" Mannie Fresh 4:51 3 "Raw" Lil' C 3:51 4 "You Know What It Is" Wyclef Jean & Jerry 'Wonder' Duplessis (Co-produced by Sedeck "All Hands on Deck" Jean & Keith "Lil' Wonda" Duplessis) Wyclef Jean 4:54 5 "Da Dopeman" Mannie Fresh Samplattu N.W.A. kappaleesta "Dopeman (Remix)" 5:09 6 "Watch What You Say To Me" Khao, Bao Quoc Pham & Steve Holdren Jay-Z 4:45 7 "Hurt" Danja Alfa Mega, Busta Rhymes 4:47 8 "Act II (T.I.)" T.I., Kannon "Caviar" Cross and Corey "DZ" Simon, additional production by Just Blaze 1:46 9 "Help Is Coming" Just Blaze & Canei Finch Samplattu Barry Whiten kappaleesta "Somebody's Gonna Off The Man" by Barry White 4:25 10 "My Swag" Wyclef Jean, Wonda, All Hands on Deck and Keith Lil' Wonda Wyclef Jean 4:34 11 "We Do This" The Runners 3:33 12 "Show It to Me" Tony Galvin Nelly 3:18 13 "Don't You Wanna Be High" The Runners 3:59 14 "Touchdown" Eminem & Jeff Bass Eminem 4:42 15 "Act III (T.I. vs. T.I.P.) The Confrontation" T.I., Kannon "Caviar" Cross & Corey "DZ" Simon & Just Blaze 1:46 16 "Tell 'Em I Said That" Danja 4:50 17 "Respect This Hustle" Danja 4:26 18 "My Type" Keith Mack 4:50 == Listasijoitukset == Chart (2006) Position U.S. Billboard 200 1 U.S. Billboard Top R&B;/Hip-Hop Albums 1 U.S. Billboard Top Rap Albums 1 Canadian Albums Chart 7 New Zealand Albums Chart 37 French Albums Chart 108 Japanese Albums Chart 21 Swiss Albums Chart 59 Luokka:T.I.:n albumit Luokka:Vuoden 2007 albumit
Renate Müller

Renate Müller (26. huhtikuuta 1906 München, Baijeri, Saksa – 7. lokakuuta 1937 Berliini, Saksa) oli saksalainen näyttelijä. Hänet tunnetaan muun muassa elokuvista Liebe im Ring, Das Flötenkonzert von Sans-souci, Die Privatsekretärin, Die Blumenfrau von Lindenau, Saison in Kairo, Walzerkrieg, Viktor und Viktoria, Liebesleute, Allotria ja Hänen virallinen rouvansa. Renate Müller kuoli ollessaan vain 31-vuotias pudotessaan hotellihuoneensa ikkunasta. == Aiheesta muualla == * Luokka:Saksalaiset näyttelijät Luokka:Vuonna 1906 syntyneet Luokka:Vuonna 1937 kuolleet
Kalevi Korsman

Kalevi Allan Korsman (8. helmikuuta 1939 Ulvila – 1. huhtikuuta 2019 VihtiKuolinilmoitus. Helsingin Sanomat 19.5.2019, s. C 15.) oli suomalainen geologi. Hän työskenteli Geologian tutkimuskeskuksessageologina 1967–1993, toimi kallioperäosaston osastonjohtajana 1993–1997 sekä tutkimusprofessorina 1998–2002. Väitöskirjan ohella hänellä on noin 55 julkaisua geologian ja mineralogian alalta. Tutkimustyössään Korsman erikoistui Fennoskandian geologiaan ja prekambrisiin kiviin. Hän teki paljon yhteistyötä venäläisten tutkijoiden kanssa, ja vuonna 1999 hänet kutsuttiin Venäjän Luonnontieteiden akatemian jäseneksi. Korsmanin puoliso on Sirkka Inkeri Salminen, ja heillä on kaksi lasta. == Julkaisut == * Progressive metamorphism of the metapelites in the Rantasalmi-Sulkava area, southeastern Finland. Diss. 1977. * Korsman, Kalevi – Scheinin, Barbro: Jakob Johannes Sederholm: Geolog, humanist och sanningssökare. Finska vetenskaps-societeten, 2007. ISBN 978-951-653-348-6 == Lähteet == Luokka:Suomalaiset geologit Luokka:Vuonna 1939 syntyneet Luokka:Vuonna 2019 kuolleet
GIUK-linja

GIUK-linja (; Greenland, Iceland, United Kingdom) on merialue Pohjois- Atlantilla Grönlannin, Islannin ja Britteinsaarten välissä.Jämsén, Jussi: Strategisen kulttuurin vaikutus Venäjän arktisten intressien turvaamisessa (pdf) 2011\. Maanpuolustuskorkeakoulu. Viitattu 1.9.2022 Alue on sotilaallisesti merkittävä, sillä se toimii porttina Pohjois-Atlantin ja Norjanmeren välillä. Scapa Flow, Britannian tärkein laivastotukikohta ensimmäisessä ja toisessa maailmansodassa, sijaitsi Skotlannin rannikolla Orkneysaarilla. Toisen maailmansodan aikana liittoutuneet estivät saksalaisten pinta-alusten pääsyä alueen läpi Atlantille saattueiden kimppuun. Vuosina 1940–1942 Tanskansalmi oli alueen heikko kohta, koska alueella partioivien Britannian kuninkaallisten ilmavoimien pommikoneiden toimintasäde ei riittänyt Tanskansalmeen asti. Saksalla oli laivastotukikohtia Pohjois-Saksassa ja Norjassa. Kun Saksa valloitti Ranskan, saksalaiset saivat laivastotukikohtia Ranskan rannikolla, jolloin alueen merkitys muuttui. Kylmän sodan aikana Yhdysvaltain ja Britannian strategiana oli tarvittaessa sulkea alue, jotta Neuvostoliiton Kuolan niemimaalta operoivat sukellusveneet eivät pääsisi sen läpi. Alueelle rakennettiin SOSUS-järjestelmä, jolla kuunneltiin vedenalaista toimintaa. Neuvostoliitto puolestaan suunnitteli torjuvansa Naton aluksia tällä alueella: Neuvostoliitto valvoi aluetta laivoilla, sukellusveneillä ja Tupolev Tu-95 -merivalvontakoneilla. Alue on muuttolintujen muuttoreitti. == Lähteet == Luokka:Merisodankäynti Luokka:Atlantin valtameri Luokka:Atlantin historia
Władysław Raginis

Władysław Raginis (27. kesäkuuta 1908 – 10. syyskuuta 1939) oli puolalainen upseeri, joka johti puolalaisia joukkoja Saksaa vastaan Wiznan taistelussa 1939. Raginis syntyi Väinänlinnan kaupungissa Liivinmaalla, nykyisen Latvian alueella. Käytyään lukion hän liittyi armeijaan suorittaen jalkaväen aliupseerikoulun sekä jalkaväen upseerikoulun. Valmistuttuaan 15. heinäkuuta 1930 hän palveli joukkueenjohtajana 76. jalkaväkirykmentissä Grodnossa. Siirryttyään rajavartiojoukkoihin konekiväärikomppanian päälliköksi hänet ylennettiin ensin luutnantiksi ja myöhemmin kapteeniksi. Toisen maailmansodan alettua Raginis yksiköineen siirrettiin Wiznan alueelle, jossa hän otti komentoonsa kaikki alueella olevat puolalaiset joukot 2. syyskuuta. Syyskuun 7. päivä saksalaiset hyökkäsivät Raginisin joukkoja (720 sotilasta) vastaan yli 42 000 sotilaalla, 350 panssarivaunulla, 657 tykillä ja kranaatinheittimellä sekä ilmavoimien tuella. Pitääkseen yllä taistelutahtoa, Raginis lupasi, ettei jätä asemiaan elävänä. 10\. syyskuuta vaikeasti haavoittuneena Raginis johti bunkkeria, joka oli yksi viimeisimmistä tukikohdista, joka edelleen teki vastarintaa. Keskipäivän aikaan saksalaisjoukkojen komentaja Heinz Guderian uhkasi, että kaikki puolalaiset sotavangit ammutaan, mikäli bunkkeri ei antaudu. Raginis päätti lopettaa vastarinnan ja räjäytti itsensä käsikranaatilla. Hänen bunkkerinsa rauniot ovat nykypäivänä Wiznan taistelun muistomerkkinä. Paikallinen peruskoulu ja useita katuja Puolassa on nimetty hänen mukaansa. Toukokuun 13. 1970 kapteeni Raginisille myönnettiin postuumisti korkein puolalainen sotilaskunniamerkki, Virtuti Militari. Luokka:Puolalaiset sotilaat Luokka:Itsemurhan tehneet Luokka:Vuonna 1908 syntyneet Luokka:Vuonna 1939 kuolleet
Laiton uhkaus

Laiton uhkaus on Suomessa sanallisesti tai aseella tapahtuva toisen ihmisen henkeen tai terveyteen kohdistuva rikoksella uhkaus, jonka perusteella uhatulla on syytä pelätä henkilökohtaisen turvallisuuden tai omaisuuden olevan vakavassa vaarassa. Se on Suomen rikoslain mukaan rikos, josta rangaistaan sakoilla tai enintään kahden vuoden vankeusrangaistuksella. Laittomasta uhkauksesta, joka kohdistuu henkeen, käytetään myös sanaa tappouhkaus. Laiton uhkaus on virallisen syytteen alainen rikos tilanteissa, joissa uhkaus kohdistuu henkilöön hänen työtehtävänsä tai julkisen luottamustehtävänsä vuoksi. == Lähteet == == Aiheesta muualla == * Luokka:Rikokset
Duality

”Duality” on yhdysvaltalaisen metalliyhtye Slipknotin kappale vuoden 2004 albumilta Vol. 3: The Subliminal Verses. Kappale julkaistiin singlenä albumin julkaisun alla toukokuussa 2004. == Kappalelista == === CD === # # # * Sisältää myös ”Duality”-musiikkivideon. === 12" single === # # == Kokoonpano == * #0 Sid Wilson – DJ * #1 Joey Jordison – rummut * #2 Paul Gray – basso * #3 Chris Fehn – lyömäsoittimet * #4 James Root – kitara * #5 Craig Jones – samplet * #6 Shawn Crahan – lyömäsoittimet * #7 Mick Thomson – kitara * #8 Corey Taylor – laulu Luokka:Vuoden 2004 kappaleet Luokka:Slipknotin kappaleet
Tony André Hansen

Tony André Hansen (s. 23. helmikuuta 1979) on norjalainen ratsastaja, joka kilpailee esteratsastuksessa. ==Pekingin olympialaisten jälkipyykki== Hansen saavutti Pekingin olympialaisissa 2008 pronssimitalin Norjan joukkueessa esteratsastuksessa. Hänen lisäkseen joukkueeseen kuuluivat Morten Djupvik, Stein Endresen ja Geir Gulliksen. Hansen ja hänen hevosensa Camiro eivät läpäisseet kahta ensimmäistä dopingtestiä eivätkä siksi saaneet osallistua yksilökilpailuun. Fédération équestre internationale (FEI) määräsi hevosen väliaikaiseen kilpailukieltoon, kun sen jaloista oli löytynyt kiellettyä kapsaisiinia. 28\. elokuuta ilmoitettiin, että myös B-näyte on positiivinen. Kuulustelut asiasta pidettiin Lausannessa Sveitsissä 6.9.2008. Fédération équestre internationalella oli sen jälkeen 28 päivää aikaa ottaa kantaa syytökseen. IEF:n kuulusteluissa Hansen väitti, että hevoseen voi joutua kapsaisiinia ilman että on käytetty dopingaineita. 22.12.2008 FEI julkaisi päätöksen, jonka mukaan Hansen on syyllistynyt dopingin käyttöön ja menettää kilpailuoikeuden 4,5 kuukaudeksi. Norjan joukkue menetti pronssimitalin, ja neljänneksi alun perin tullut Sveitsin joukkue sai pronssimitalin. Hansen valitti tuomiostaan urheilun kansainväliseen välitystuomioistuimeen CAS:ään, mutta CAS piti FEI:n päätöksen voimassa. ==Lähteet== Luokka:Norjalaiset esteratsastajat Luokka:Vuonna 1979 syntyneet Luokka:Elävät henkilöt
Jami Kauppi

Jarmo "Jami" Kauppi (s. 7. joulukuuta 1962 Helsinki) on suomalainen jääkiekkovalmentaja. Hän on suorittanut ammattivalmentajatutkinnon (AMTV 8) Vierumäellä vuonna 2000. Hän on ollut Pelicansin vastuuvalmentajana SM- liigassa kaudella 2005–06. Hän on toiminut myös Kiekko-Vantaan (2001–04), Järvenpään Haukkojen (2006) ja Joensuun Jokipoikien vastuuvalmentajana Mestiksessä. Peliurallaan vuosina 1972–1989 hänen pelipaikkansa oli maalivahti.http://www.finhockey.fi/taustasivut/artikkeliarkisto/?num=205178 ==Ura valmentajana== Kausi Joukkue Sarja Sijoitus Muuta 1990–91 Vantaa HT 1. divisioona 3. 1994–95 Kiekko-Espoo A-nuorten SM-liiga 3. 2. valmentaja 1995–96 Jokerit A-nuorten SM-liiga 1. 2. valmentaja 1996–97 Jokerit A-nuorten SM-liiga 2. valmentaja 1997–98 Jokerit A-nuorten SM-liiga 2. 2. valmentaja 1999–00 Jokerit A-nuorten SM-liiga 1. 2000–01 Jokerit A-nuorten SM-liiga 1. 2001–02 Kiekko-Vantaa Mestis 5. 2002–03 Kiekko-Vantaa Mestis 2. 2003–04 Kiekko-Vantaa Mestis 8. 2004–05 Kiekko-Vantaa Mestis 8. 2005–06 Pelicans SM-liiga 14. Haukat Mestis 11. 2006–07 Jokipojat Mestis 6. 2007–08 Jokipojat Mestis 2008–09 Jokerit Liiga mv-valmentaja 2009–10 Jokerit Liiga mv-valmentaja 2013–14 Kiekko-Vantaa Mestis 2014–15 Kiekko-Vantaa Mestis 2015–16 Kiekko-Vantaa Jr.B Mestis 2016–17 Kiekko-Vantaa Jr.B SM-sarja *Lähde: http://www.karjalainen.fi/Karjalainen/Urheilu/jami_kauppi_jättää_jokipojat_kauden_päättyessä_4016418.html *2007–08: http://www.mestis.fi/mestis/www/fi/index.php?we_objectID=4989 == Lähteet == Luokka:Suomalaiset jääkiekkovalmentajat Luokka:Vuonna 1962 syntyneet Luokka:Elävät henkilöt
Julius Schreck

Julius Schreck (13. heinäkuuta 1898 München – 16. toukokuuta 1936) oli varhainen Saksan kansallissosialistisen työväenpuolueen jäsen, SS:n ensimmäinen komentaja, Adolf Hitlerin ystävä ja autonkuljettaja. Hänen korkein SS-arvonsa oli Oberführer. Ensimmäisessä maailmansodassa ja Freikorps- joukoissa palvellut Schreck liittyi kansallissosialistiseen puolueeseen vuonna 1920. Hän oli aktiivijäsen ja teki tiiviisti yhteistyötä Hitlerin kanssa. Epäonnistuneen oluttupavallankaappauksen jälkeen Schreck joutui muiden pidätettyjen natsijohtajien lailla vankilaan. Hitler perusti puolueen uudelleen vuonna 1925. Schreck ja Emil Maurice loivat tuolloin Stosstrupp Adolf Hitler -nimisen henkivartiokaartin johtajansa turvaksi. Myöhemmin samana vuonna kaarti nimettiin uudelleen ”Suojajoukoksi” (Schutzstaffel, lyhyemmin SS) ja Schreckistä tuli tällöin SS-mies numero 5. Hitler pyynnöstä Schreckistä tuli SS:n ensimmäinen Reichsführer, vaikka hän ei koskaan käyttänyt itsestään tätä titteliä. Seuraavana vuonna SS:n johtajaksi astui Joseph Berchtold. Schreck pysyi SS:n listoilla aluksi SS-Führerin ja vuodesta 1930 SS- Standartenführerin arvoisena, vaikka käytännössä hän oli vain Hitlerin autonkuljettaja. Vuoden 1936 keväällä Schreck sairastui aivokalvontulehdukseen. Hän kuoli lyhyen sairastamisen jälkeen 16. toukokuuta. Hänet ylennettiin postuumisti SS-Brigadeführeriksi ja 1. SS-Standarten ”Münchenin” kunniakomentajaksi. == Aiheesta muualla == * Diktaattorien kaksoisolennoilla on hengenvaara ammattina, Kuva, 02.08.1939, nro 16, s. 30, Kansalliskirjaston digitaaliset aineistot Luokka:SS-kenraalit Luokka:Vuonna 1898 syntyneet Luokka:Vuonna 1936 kuolleet Luokka:Autonkuljettajat
Ketjureaktio (visailuohjelma)

Ketjureaktio oli MTV3-kanavalla kesällä 2002 esitetty suomalainen visailuohjelma, jossa kilpailijoiden piti selittää toisilleen sanoja voittaakseen palkintoja. Joka jaksossa kilpaili vastakkain kaksi joukkuetta, joista toinen koostui miehistä ja toinen naisista. Ohjelmaa juonsi Marko Pirttinen. == Kilpailun kulku == Toinen joukkue koostui miehistä, toinen naisista ja kummassakin joukkueessa oli viisi pelaajaa. Peliä pelattiin kolme kierrosta ja kummassakin joukkueessa kolme etummaista pelaajaa toimi vuorollaan joukkueen kapteenina. Ensimmäisellä kierroksella jokaisesta oikein arvatusta sanasta sai 100 pistettä, toisella 200 pistettä ja viimeisellä 400 pistettä. Aloittava joukkue valitsi kahdesta vaihtoehtoisesta sanasta toisen ja alkoi selittää sitä seuraavalle pelaajalle, hän taas seuraavalle jne. Aikaraja oli 40 sekuntia. Joukkueen kierros päättyi siihen, jos sanoi "avainsanan" eli sanan, joka on jo mainittu kertaalleen kyseisellä kierroksella. Pelin voitti se joukkue, joka sai enemmän pisteitä koko kolmelta pelikierrokselta. Voittanut joukkue pääsi bonuskierrokselle, jossa kilpailtiin risteilypalkinnoista. Bonuskierroksella juontaja antoi sanan, josta joukkueen kapteenin piti keksiä neljä siihen liittyvää sanaa. Toiset pelaajat yrittivät arvata keksittyjä sanoja vuorollaan. Kukin pelaaja sai viisi sekuntia aikaa. Kuten edellä, tässäkin ensimmäisellä kierroksella jokaisesta arvatusta sanasta sai 100 pistettä, toisella kierroksella 200 pistettä jne. Palkinnon saavuttamiseksi tuli kertyneiden pisteiden määrä olla vähintään 500. Palkinnoksi joukkue sai bonuskierroksella kerätystä pisteistä jonkin seuraavista laivaristeilyistä: * Turku–Tukholma tai Helsinki–Tallinna * Helsinki–Tukholma * Visby tai Pietari Luokka:Visailuohjelmat Luokka:2000-vuosikymmenen suomalaiset kilpailuohjelmat
Here I Go Again

Here I Go Again on brittiläisen hard rock -yhtye Whitesnaken kappale, jonka kirjoittivat David Coverdale ja Bernie Marsden. Se julkaistiin alun perin Saints & Sinners -levyllä vuonna 1982. Kappale saavutti jo tuolloin menestystä yltämällä muun muassa Britanniassa top 40:een. Vielä paremman vastaanoton sai 1987-albumilla vuonna 1987 julkaistu uusi versio, joka muodostui suureksi hitiksi Yhdysvalloissa, ja pääsi tällä kertaa Britanniassa sijalle 9 asti. Kyseiseen versioon kuvattiin myös kuuluisa musiikkivideo, jossa näyttelijä Tawny Kitaen tanssii kahden Jaguar-auton konepellillä. Kitaen oli lyhyen aikaa naimisissa Coverdalen kanssa 1980- ja 90-lukujen vaihteessa. Hän esiintyi myös Whitesnaken kappaleiden ”Still of the Night”, ”Is This Love” ja ”The Deeper the Love” videoilla. David Coverdale kirjoitti kappaleen Portugalissa vuonna 1981. Sydänsuruja ja yksinäisyyttä käsittelevään sanoitukseen antoi inspiraatiota hänen avioeronsa vaimostaan Juliasta, jonka kanssa hän oli ollut avioliitossa vuodesta 1974. Vuoden 1987 version sanoitukseen tehtiin pieniä muutoksia; rivi ”Like a hobo I was born to walk alone” vaihdettiin muotoon ”Like a drifter I was born to walk alone”. Suomessa single nousi virallisen singlelistan sijalle 28. == Vuoden 1982 versio == === Kappaleet === ;A-puoli # ;B-puoli # * * === Kokoonpano === * David Coverdale - laulu * Bernie Marsden - kitara, taustalaulu * Micky Moody - kitara * Jon Lord - kosketinsoittimet * Neil Murray - bassokitara * Ian Paice - rummut == Vuoden 1987 versio == === Kappaleet singlellä === A-puoli # B-puoli # * (UK) # * (USA) === Kokoonpano albumiversiolla === * David Coverdale – laulu * John Sykes – kitara, taustalaulu * Adrian Vandenberg – kitarasoolo * Neil Murray – bassokitara * Don Airey – kosketinsoittimet * Bill Cuomo – kosketinsoittimet * Aynsley Dunbar – rummut === Kokoonpano radioversiolla === * David Coverdale – laulu * Dann Huff – kitara * Neil Murray – bassokitara * Don Airey – kosketinsoittimet * Bill Cuomo – kosketinsoittimet * Denny Carmassi – rummut == Lähteet == Luokka:Whitesnaken kappaleet Luokka:Vuoden 1982 kappaleet Luokka:Billboard Hot 100 -listan ykköset
Let Me Go, Rock ’n’ Roll

Let Me Go, Rock N’ Roll on Kiss-yhtyeen kappale ja singlejulkaisu vuodelta 1974. Se, ja singlen b-puoli ”Hotter Than Hell”, on julkaistu ensimmäisen kerran singlen jälkeen studioalbumilla Hotter Than Hell (1974). == Kappaleet == # Let Me Go, Rock N’ Roll (säv./san./sov. Paul Stanley, Gene Simmons ) # Hotter Than Hell (säv./san./sov. Paul Stanley) == Kokoonpano == * Paul Stanley – rytmikitara, laulu * Gene Simmons – bassokitara, laulu * Ace Frehley – soolokitara, taustalaulu * Peter Criss – rummut, taustalaulu Luokka:Kissin kappaleet Luokka:Vuoden 1974 kappaleet
Paavo Haimila

Paavo Ilmari Haimila (s. 6. syyskuuta 1983 Joutseno, Suomi) on suomalainen salibandyn pelaaja. Hän pelaa hyökkääjänä Saksan bundesliigan UHC Weißenfelsissä. __notoc__ == Ura == Haimila on Joutsenon Katajan kasvatti, mutta miesten tasolla hän on pelannut enimmäkseen Ruokolahden Rajussa.Arkisto Ruokolahden Raju. Viitattu 22.12.2008. Hän on Rajun kaikkien aikojen tehotilastossa kolmantena pistein 68 + 70 = 138.Maraton Ruokolahden Raju. Viitattu 22.12.2008. Rajun pudottua II-divisioonaan kaudeksi 2004–2005 Haimila siirtyi lappeenrantalaisen NST:n riveihin ja oli mukana nostamassa joukkuetta I-divisioonasta Salibandyliigaan.Arponen, Antti O: Kolmetoista vuotta NST- pelejä Karilas. Viitattu 22.12.2008. Kaudella 2005–2006 hän pelasi liigan runkosarjassa 29 ottelussa pistein 4 + 3 = 7.Liigapelaajat Salibandyliiga. Viitattu 22.12.2008. Kaudeksi 2006–2007 hän palasi Rajuun. UHC Weißenfelsiin Haimila siirtyi Rajusta elokuussa 2007.Transfers 2007 IFF. Viitattu 22.12.2008. Hän voitti joukkueessa Saksan-mestaruuden kaudella 2007–2008. Hän oli bundesliigan runkosarjan paras pisteidentekijä pistein 41 + 40 = 81 ja pudotuspelien kolmanneksi paras pistein 4 + 5 = 9\. Joukkueessa pelasi myös hänen maanmiehensä Lasse Heiskanen.Zwei Finnen holen sich die Torjägerkanone der Königsklasse Unihockey-Portal.de. Viitattu 22.12.2008. Elokuussa 2008 joukkue otti osaa EuroFloorball Cupin karsintaturnaukseen, jossa Haimila teki kolmessa ottelussa pisteet 2 + 10 = 12.Player card IFF. Viitattu 22.12.2008. == Lähteet == == Aiheesta muualla == * Haimilan esittely UHC Weissenfelsin sivustolla * Haimilan esittely Unihockey-Portal.de-sivustolla Luokka:Suomalaiset salibandyn pelaajat Luokka:Vuonna 1983 syntyneet Luokka:Elävät henkilöt
Tres Arroyos

Tres Arroyos on kunta Argentiinassa. Se on Buenos Airesin maakunnassa sijaitsevan Tres Arroyosin partidon pääkaupunki. Asukkaita on 57 244 (2001).Ministerio del Interior – Información de municipales Tres Arroyos, jonka nimi merkitsee suomeksi "kolmea puroa", on jalkapalloseura Huracán de Tres Arroyosin kotipaikka. == Lähteet == == Aiheesta muualla == Luokka:Argentiinan kaupungit Luokka:Buenos Airesin maakunta
Jane Ace

Jane Ace (o.s. Epstein, n. 1900 Kansas City, Missouri − 11. marraskuuta 1974 New York, New York) oli yhdysvaltalainen näyttelijä. Hänet muistetaan parhaiten radiosarjasta Easy Aces, jota hän teki yhdessä miehensä Goodman Acen kanssa.britannica.com: Goodman Ace Jane Epstein tapasi tulevan miehensä Goodman Acen High Schoolissa ollessaan. Avioliiton he solmivat 1922 (joissain lähteissä 1928). Avioliitto huononsi Janen suhdetta isäänsä Jacob Epsteiniin, sillä isä oli toivonut tulevan vävynsä osallistuvan perheen liikeyrityksen toimintaan. Yhdessä miehensä kanssa Ace loi radiokuunnelmasarjan Easy Aces, jota esitettiin vuosina 1929–1945. Jane Ace yritti tehdä paluun radioon ensin vuosina 1948–1949 esitetyssä Mr. Ace and Jane -ohjelmassa ja vuonna 1952 ohjelmassa Jane Ace, Disc Jockey, mutta ilman menestystä. Televisiossa hän ei koskaan esiintynyt. Jane Ace nimettiin Radio Hall of Fameen vuonna 1990.Radio Hall of fame: Easy Aces ==Lähteet== ==Aiheesta muualla== * Luokka:Radio Hall of Fame Luokka:Yhdysvaltalaiset radionäyttelijät Luokka:Syntymävuosi tuntematon Luokka:Vuonna 1974 kuolleet
Kuluttajavirasto

Kuluttajavirasto (lyhenne KUV) oli työ- ja elinkeinoministeriön alainen suomalainen asiantuntijavirasto, joka yhdistettiin 1.1.2013 kilpailuviraston kanssa kilpailu- ja kuluttajavirastoksi. Virastojen lakisääteiset tehtävät säilyivät yhdistämisessä entisellään. Kuluttajaviraston tehtävänä oli edistää kuluttajamarkkinoiden toimivuutta. Tavoitteena oli, että yritykset toimivat vastuullisesti ja että kuluttajat voivat luottaa häiriötilanteiden nopeaan selvittämiseen. Kuluttajaviraston ylijohtaja toimi myös kuluttaja-asiamiehenä. Kuluttajavirasto julkaisi Kuluttaja-lehteäKuluttaja-lehden verkkosivut, viitattu 12.7.2010 ja Ajankohtaista kuluttajaoikeudesta -verkkolehteä.Ajankohtaista kuluttajaoikeudesta, viitattu 22.8.2011 ==Lähteet== *Kuluttaja-lehti *Ajankohtaista kuluttajaoikeudesta ===Viitteet=== ==Aiheesta muualla== * Kuluttajaviraston verkkosivut Luokka:Kuluttajansuoja Luokka:Suomen entiset viranomaiset ja keskusvirastot luokka:Työ- ja elinkeinoministeriö
Lowell Cunningham

Lowell Cunningham (s. 21. toukokuuta 1959 Franklin, Tennessee) on yhdysvaltalainen kirjailija. Hän on luonut sarjakuvan Men in Black, jonka pohjalta on tehty kolme elokuvaa, Men in Black – miehet mustissa, MIB II – miehet mustissa 2 ja Men in Black III, sekä animaatiosarja Men in Black: The Series. Nykyisin hän asuu Knoxvillessä, Tennesseessä. Luokka:Yhdysvaltalaiset tieteiskirjailijat Luokka:Vuonna 1959 syntyneet Luokka:Elävät henkilöt
Silicon Messiah

Silicon Messiah on Blaze Bayleyn sooloprojektin Blazen debyyttialbumi vuodelta 2000. Albumi ilmestyi kaupallisesti huonoon aikaan, samalla viikolla Iron Maidenin Brave New Worldin kanssa. == Kappaleet == # # # # # # # # # # == Kokoonpano == * Blaze Bayley ‎– laulu * Rob Naylor ‎– basso * John Slater ‎– kitara * Jeff Singer ‎– rummut * Steve Wray – kitara \+ * Andy Sneap ‎– tuottaja, äänittäjä, miksaaja == Arvostelut == * Imperiumi: 8/10Levyarvostelu: Blaze - Silicon Messiah Viitattu 26.10.2022. * Soundi: Blaze: Silicon Messiah Viitattu 26.10.2022. ==Lähteet== == Aiheesta muualla == * * Luokka:Vuoden 2000 esikoisalbumit Luokka:Blaze Bayleyn albumit
Oshana

Oshana on yksi Namibian neljästätoista alueesta. Se sijaitsee maan pohjoisosassa, ja sen pinta-ala on 8 653 neliökilometriä. Vuoden 2023 väestönlaskennan mukaan alueella oli 206 801 asukasta, ja se oli Namibian tiheimmin asutettu alue. Sisämaassa sijaitsevan Oshanan naapurialueet ovat Ohangwena, Oshikoto, Kunene ja Omusati. Oshanan pääkaupunki on Oshakati. Muita paikkakuntia ovat muiden muassa Ondangwa ja Ongwediva. == Lähteet == == Aiheesta muualla == *
Thee Apple Thieves

Thee Apple Thieves on suomalainen psychobilly-yhtye, joka perustettiin vuonna 1999 Imatralla. Yhtye saa vaikutteita kappaleisiin muun muassa punkista, skasta, rockabillystä, popista, jazzista ja hard rockista. Yhtye teki kaksi loppuunmyytyä keikkaa yhdysvaltalaisen Tiger Armyn kanssa 2007 Nosturissa ja 2008 Tavastialla. Ensimmäinen albumi Lads Will Be Lads ilmestyi vuonna 2002 saksalaisen Crazy Love Recordsin kautta. Toinen studioalbumi Psycho Mind ilmestyi 30. syyskuuta 2009 suomalaisen Jupiter Stroll Recordsin kautta. __notoc__ == Diskografia == === Studioalbumit === * * === EP:t === * === Kokoelmat === * * * * == Aiheesta muualla == * Luokka:Psychobilly-yhtyeet Luokka:Suomalaiset rockyhtyeet Luokka:Suomalaiset punkyhtyeet
Kansan Markkinatutkimuslaitos

Kansan Markkinatutkimuslaitos (lyh. KAMALA) oli Suomen työväenliikkeen ensimmäinen oma taloudellinen tutkimuslaitos.Kaikki alkoi KAMALAsta (Palkansaajien tutkimuslaitos) Laitoksen perustivat vuonna 1951 SAK ja Kulutusosuuskuntien Keskusliitto.Tapio Bergholm: Sopimusyhteiskunnan synty I (Otava 2005), s. 378. Nykyään toimiva Palkansaajien tutkimuslaitos (PT) on syntynyt KAMALAn pohjalta. Kansan Markkinatutkimuslaitoksessa tutkittiin väestön kulutusta ja elinkustannuksia sekä erityisesti taloudellisen kilpailun kehitystä, selvitettiin maataloustukea ja seurattiin ulkomaista suhdannekehitystä. KAMALAn alkutaivalta 1950- ja 1960-luvuilla leimasi työväenliikkeen hajaannus. KAMALA:n esimiehenä toimi aluksi Ahti M. Salonen. Tutkijoita laitoksella työskenteli parhaimmillaan neljä.Markku Henriksson (toim.): Työväenliikkeen tietokirja (Tammi 1974), s. 284. Ammattiyhdistysliikkeen eheydyttyä laitoksen toiminta organisoitiin uudelleen, ja vanhan KAMALAn pohjalta perustettiin vuonna 1971 kokonaan uusi Työväen taloudellinen tutkimuslaitos (TTT), josta 1993 tuli Palkansaajien tutkimuslaitos (PT), kun sen kannatusyhdistykseen tulivat mukaan kaikki Suomen ammatilliset keskusjärjestöt ja useimmat ammattiliitot. KAMALA julkaisi Katsaus-nimistä tiedotetta muutaman kerran vuodessa vuosina 1960–1970. ==Lähteet== ==Aiheesta muualla== * Palkansaajien tutkimuslaitos Luokka:Suomen tutkimuslaitokset Luokka:Taloudelliset tutkimuslaitokset Luokka:Työväenliike
Nokia 6131

Nokia 6131 on Nokian helmikuussa 2006 julkaisema simpukkamallinen matkapuhelin, jossa on Nokian suljettu S40 ohjelmistoalusta. Nokia 6131ssä on myös 1,3 megapikselin digitaalikamera, musiikki- ja videotoistin ja radio. == Eri versiot == * 6126: USA:n versio Nokia 6131:stä, ei sisällä FM-radiota eikä Infrapunaa (julkaistu AT&T;:lle) * 6131: Perusversio * 6131 NFC: sisältää Near Field Communication -tekniikan * 6133: Hopeinen näppäimistö (vrt. musta 6131ssä) (julkaistu T-Mobilelle) ==Katso myös== *Luettelo Nokian tuotteista ==Aiheesta muualla== * Käyttöohjeet * mobile-review * Nokia 6131 - Tuki 6131 Luokka:Vuoden 2006 matkapuhelimet
Satujen lumous

Satujen lumous: Merkitys ja arvo on Bruno Bettelheimin kirjoittama teos, jonka englanninkielinen alkuteos The Uses of Enchantment: The Meaning and Importance of Fairy Tales julkaistiin 1975. Teoksessa Bettelheim analysoi lähinnä eurooppalaisia kansansatuja (kuten Grimmin satuja) psykoanalyyttisesta näkökulmasta. Hänen mukaansa sadut auttavat lasta kasvamaan itsenäiseksi ja tasapainoiseksi ihmiseksi. Sadut eroavat Bettelheimin mukaan myytistä siinä, että satu antaa lapselle toivoa, sen hahmot ovat samastuttavia ja siinä on aina kasvutarina. Myytissä puolestaan loppu on yleensä traaginen, hahmot eivät ole samastuttavia, eivätkä kehity ollenkaan. == Lähteet == * Luokka:Vuoden 1975 kirjat
Slovakian Karpaattien puukirkot

thumb|300px|Hronsekin puukirkko Slovakian Karpaattien puukirkot on Unescon maailmanperintöluettelon kohde. Siihen kuuluu kahdeksan kirkkoa Slovakian Karpaateilla. Maailmanperintöluetteloon valitut kirkot valittiin noin 50 samanlaisen kirkon joukosta. Ne on rakennettu pieniin eristäytyneisiin kyliin 1500–1700-luvuilla. Maailmanperintökohteeseen kuuluvat seuraavat kirkot: *Franciscus Assisilaisen kirkko, Hervartov (katolinen) *Kaikkien pyhien kirkko, Tvrdošín (katolinen) *Kežmarokin puukirkko, Kežmarok (evankelinen) *Leštinyn puukirkko, Leštiny (evankelinen) *Hronsekin puukirkko, Hronsek (evankelinen) *Pyhän Nikolaoksen kirkko, Bodružal (ortodoksinen) *Pyhän Nikolaoksen kirkko, Ruská Bystrá (ortodoksinen) *Pyhän Mikaelin kirkko, Ladomirová (ortodoksinen) == Katso myös == * Puolan ja Ukrainan Karpaattien puiset tserkvat * Vähä-Puolan eteläosan puukirkot == Lähteet == *Unesco: Advisory Body Evalution (pdf) Luokka:Slovakian puukirkot Luokka:Unescon maailmanperintökohteet Slovakiassa
Usva (vuoden 1980 elokuva)

Usva (The Fog) on yhdysvaltalainen kauhuelokuva, jonka ohjasi John Carpenter. Carpenterin elokuville tyypillisesti Usvan tunnelmassa korostuu vainoharhaisuus. == Juoni == 100 vuotta sitten, kun Antonio Bayn kalastajakylä perustettiin, surmattiin samalla paikalla joukko merirosvoja. 100 vuoden päästä, kun kylän asukkaat viettävät 100-vuotisjuhlia, alkaa levitä huhu kuolleista merimiehistä, jotka tappaisivat kaikki Antonion perustajat. ==Arvioita== Kymmenestä suomalaisesta ensi-iltakriitikosta yksi antoi Usvalle kolme tähteä, kaksi arvostelijaa kaksi tähteä ja kolme yhden tähden, keskiarvona 1,13 tähteä neljästä. Video-oppaassa vuodelta 1994 Asko Alanen sanoo Usvaa useita juonilankoja kokoilevaksi herkulliseksi kummitustarinaksi ja antaa sille neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever antaa elokuvalle kaksi tähteä neljästä.The Fog, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). ==Lähteet== Luokka:Yhdysvaltalaiset kauhuelokuvat Luokka:Vuoden 1980 yhdysvaltalaiset elokuvat Luokka:John Carpenterin ohjaamat elokuvat Luokka:Yhdysvaltalaiset independent-elokuvat Luokka:Elokuvat merenkulusta
Cúcuta

Cúcuta on Kolumbiassa sijaitsevan Norte de Santanderin departementin pääkaupunki. Se rajoittuu idässä Venezuelaan. Kunnan pinta-ala on 1 176 km² ja väkiluku 702 325 (2003). Keskilämpötila on 28 °C.http://www.camaracomerciocucuta.org.co/ciudad/geograficos.htm Cúcuta on historiallisesti tärkeä kaupunki. Siellä järjestettiin vuonna 1821 Cúcutan kongressi, jossa astui voimaan Suur-Kolumbian perustuslaki. 28. helmikuuta 1813 kaupungissa käytiin Cúcutan taistelu Simón Bolívarin joukkojen ja espanjalaisten välillä. Vuonna 1875 kaupunkia koetteli maanjäristys. Cúcutaa palvelee Camilo Dazan kansainvälinen lentoasema.http://worldaerodata.com/wad.cgi?id=CO71723&sch;=SKCC Tunnettujen kaupunkilaisten joukossa on siellä vuonna 1979 syntynyt tennispelaaja Fabiola Zuluaga.http://www.wtatennis.com/player/fabiola-zuluaga_2257889_9309 == Lähteet == == Aiheesta muualla == Luokka:Kolumbian kaupungit